ÚRAD VLÁDY
SLOVENSKEJ REPUBLIKY
    sekcia vládnej legislatívy

									Na rokovanie vlády SR
									dňa  18. januára 2006
									K materiálu  684/2006  
									K bodu č.  

S T A N O V I S K O

k návrhu zákona, ktorým sa mení a dopĺňa zákon č. 491/2001 Z. z. o organizovaní trhu s vybranými poľnohospodárskymi výrobkami v znení neskorších predpisov – nové znenie

I

Návrh zákona, ktorým sa mení a dopĺňa zákon č. 491/2001 Z. z. o organizovaní trhu s vybranými poľnohospodárskymi výrobkami v znení neskorších predpisov predkladá na rokovanie vlády Slovenskej republiky minister pôdohospodárstva SR Zsolt Simon .

II
Komodity ovocie a zelenina a  rezané kvety, podliehajú spoločnej organizácií trhu podľa nariadenia Rady (ES) č. 2200/1996 z 28. októbra 1996 o spoločnej organizácii trhu s ovocím a zeleninou, nariadenia Rady (EHS) č. 234/1968 z 27. februára 1968 o zriadení spoločnej organizácie trhu so živými stromami a ostatnými rastlinami, hľuzami, koreňmi, rezanými kvetmi a okrasnými listami. 
Pre zabezpečenie lepšieho odbytu sa výrobcovia uvedených komodít organizujú do spoločných organizácií výrobcov, skupín výrobcov alebo združení organizácií výrobcov, ktoré musia byť podľa podmienok v nariadeniach ES uznávané a kontrolované národnými autoritami. Návrh zákona upresňuje ustanovenia týkajúce sa organizácií výrobcov a uznávacieho procesu a upresňuje nové pojmy podľa predpisov ES. 

Legislatívna rada vlády SR prerokovala návrh zákona, ktorým sa mení a dopĺňa zákon č. 491/2001 Z. z. o organizovaní trhu s vybranými poľnohospodárskymi výrobkami v znení neskorších predpisov na svojom zasadnutí dňa 10. januára 2006 a  odporučila   ho   vláde  s c h v á l i ť  s tým, že na rokovanie vlády SR bude predložené jeho nové znenie, do ktorého budú zapracované jej pripomienky a odporúčania.

III

	Sekcia vládnej legislatívy Úradu vlády SR konštatuje, že predkladateľ zapracoval do predloženého nového znenia návrhu zákona, ktorým sa mení a dopĺňa zákon č. 491/2001 Z. z. o organizovaní trhu s vybranými poľnohospodárskymi výrobkami v znení neskorších predpisov všetky pripomienky a odporúčania legislatívnej rady vlády (15 pripomienok). Vzhľadom na uvedené odporúčame vláde návrh zákona  s c h v á l i ť , avšak ešte s touto pripomienkou:

Dátum nadobudnutia účinnosti tohto návrhu zákona je potrebné posunúť napr. na 1. júna 2006.

Bratislava 17. januára 2006
Vypracovala: A. Králiková

									Štefan G r m a n
									generálny riaditeľ
   								    sekcie vládnej legislatívy